JUMAL KÕNELEB
Tere ja tere tulemast vaatama saadet "Jumal kõneleb".
Minu nimi on Jan Cedercreuz
ja minuga on taas mu armas abikaasa Joy.
Tere!
Tahame täna jälle julgustada.
Usun, et me kõik tahame, et me elu kannaks vilja.
Piiblis ütleb Jeesus Johannese 15:16:
"Teie ei ole valinud mind, vaid mina olen valinud teid
ja olen seadnud teid,
et te läheksite ja kannaksite vilja ja et teie vili jääks.
Mida te iganes Isalt palute, seda ta annab teile minu nimel."
Jeesus on valinud meid, et me kannaksime vilja,
aga kõik saab alguse seemnest.
Ükski vili ei kasva ilma seemneta.
Seemnest saab see alguse.
Mul on ka seemneid kaasas.
See on avokaadoseeme.
Tore, et see on nii suur.
On sul seal ka päevalilleseemneid? - Siin on igasuguseid seemneid.
Panen selle purgi siia.
Mul on erinevaid seemneid.
Seeme on imeline asi.
Kuidas võib nii pisikesest seemnest
kasvada maha külvates taim?
Avokaadoseemnest kasvab lausa puu.
See tähendab, et midagi on selle seemne sees.
Selle tühisena näiva seemne sees
on elu.
See on elus asi,
mis suudab toota elu.
Selle sees on elu.
Kui vaatame näiteks avokaadoseemet,
siis selles on kõik vajalik avokaadopuu tekkimiseks.
Selles on DNA.
Ja see tõestab õigupoolest, et see on loodud.
Kuna DNA sisaldab informatsiooni
ja kõik usklikud ning mitteusklikud teadlased
on samal arvamausel,
et informatsioon ei saa tekkida iseenesest.
Juba ühe ainsa seemne rakud ja DNA kõnelevad sellest,
et keegi on selle loonud.
Nagu Joy ütles, sisaldab iga seeme kogu seda infot,
mida on vaja, et sellest kasvaks sellele liigile vastav taim,
mis kannab sellele seemnele vastavat vilja.
Kui vaatame Piiblisse,
siis juba alguses, Piibli esimestel lehekülgedel,
1. Moosese raamatu 11. salmis
on kirjutatud nii: "Ja Jumal ütles:
Maast tärgaku haljas rohi,
seemet kandvad taimed,
viljapuud, mille viljas on nende seeme,
nende liikide järgi maa peale!” Ja nõnda sündis."
Ja salmist 12 loeme: "Maa laskis võrsuda haljast rohtu,
seemet kandvaid taimi nende liikide järgi,
ja viljapuid, mille viljas on nende seeme,
nende liikide järgi.
Ja Jumal nägi, et see oli hea."
Juba alguses maailma luues,
seab Jumal seemne põhimõtte toimima.
Ta loob seemne kindla põhimõttega, Ta teeb seemne reegliks.
Näeme kohe alguses põhimõtet, et ükski vili ei sünni ilma seemneta.
Iga seeme räägib Loojast ja loodust
ning sellest, et kõik viljad sünnivad seemnest.
Kõik elu kandev sünnib seemnest.
Ja selles kirjakohas öeldakse, et iga seeme kannab vilja liigi järele.
See tähendab seda, et kui ma soovin avokaadosid,
siis pole mõtet külvata päevalilleseemneid,
vaid siis tuleb külvata avokaadoseemneid.
Põhimõtet, et elu ja kasv tuleb seemnest,
on näha kohe Piibli alguses.
Sellel on oma põhjus,
miks me neist taimedest ja puudest räägime.
Kas me kavatseme neid külvama hakata?
Ilmselt mitte kohe praegu.
Me süveneme seemne põhimõttesse ja seadusesse
ning mõtleme, mis seeme on ja miks see on nii oluline,
sest Piibel on täis võrdpilte seemnest
ja Jeesus kasutab tähendamissõnu seemne kohta päris mitmel korral.
Näiteks Markuse 4:26 ütleb Jeesus otse:
Nõnda on Jumala riik..."
Ma olen huvitatud Jumala riigist juba siin maa peal.
Nõnda on Jumala riik:
nagu inimene viskab seemne maa peale..."
Kui tahan rohkem teada Jumala riigi kohta
ja ma tahan rohkem Jumala riiki, siis pean külvama seemne maha.
"...ning heidab magama ja ärkab üles öösel ja päeval,
ning seeme tärkab ja loob pea, nõnda et inimene ei tea, kuidas."
Nii see sünnibki.
"Maa kannab vilja iseenesest, esmalt orast, seejärel päid,
seejärel täit nisutera pea sees.
Aga niipea kui vili on küps, saadab ta sirbi,
sest lõikusaeg on käes.”
Viimaks on aeg lõigata saaki ja mina olen sellest huvitatud.
Ma olen huvitatud saagist ja olen huvitatud viljadest.
Just see on see, mida ma tahan.
Aga seda me taipame vast kõik,
et selleks, et saaki lõigata, tuleb esmalt külvata.
Põllumees peab tegema tööd ja see kehtib ka vaimulikus mõttes.
Me ei räägi täna põllupidamisest, vaid sellest, et elu kannaks vilja.
Vilja, mida me sooviksime, et see kannaks. Head vilja.
Olgu rahu, armastust, rõõmu, õnnistust, julgust,
mida iganes vajamegi.
Galaatleastele 6:7 kirjutab Paulus otse:
"Ärge eksige: Jumal ei lase ennast pilgata,
sest mida inimene iganes külvab, seda ta ka lõikab."
Vili, mida mu elu täna kannab, pole tekkinud juhuslikult.
See vili, mida täna kannan,
tuleb sellest, mida eile või varem külvasin.
Ehk siis, me võime mõjutada seda, millist vilja me elu kannab.
Sellega, mida me külvame. - Just.
See seemne printsiip on nii lihtne asi.
See on lihtne seadus.
Ometi on see selline asi, mille me unustame kergelt ära,
sest me tahame vilja ja tahame seda kohe.
Kuid me unustame ära,
et vili tuleb sellest, kui oleme esmalt külvitööd teinud.
Mul on võimalus mõelda,
millises valdkonnas mu elu ei kanna head vilja.
Millises valdkonnas on mul probleeme?
Millises valdkonnas on mul raskusi ja väljakutseid?
Võibolla on ühes ja samas valdkonnas pidevalt väljakutseid.
Võin seejärel mõelda, mida olen selles valdkonnas külvanud?
- Või seda, kas olen üldse midagi külvanud?
Kas külvan ainult kassivideosid Youtube'st?
Või mida ma külvan, kui mul on aega midagi külvata?
Või kui mul on mõnes valdkonnas liiga vähe saaki
ja ma tahaksin rohkem?
Siis tasub mõelda, mida ma olen külvanud?
Kas võiksin külvata rohkem Jumala Sõna
selles valdkonnas?
Kui soovin head vilja oma elus,
pean ka külvama häid seemneid oma ellu.
Kui ma ei taha halbu vilju oma ellu, ei peaks külvama halbu seemneid.
Kõik algab seemnetest.
Olgu, mul on küsimus Jumala riigi kohta.
Kui ma tahan Jumala riigi lõikust...
Kui ma tahan neid asju, siis milline peaks olema seeme?
Ja kust ma saan seemneid?
Ma vajan seemneid.
Kust ma leian seemneid?
Galaatlastele 6:8 öeldakse:
"Kes oma lihalikule loomusele külvab,
see lõikab lihalikust loomusest kaduvust,
kes aga Vaimule külvab, see lõikab Vaimust igavest elu."
Me peaksime külvama vaimutoitu, et meie vaim saaks tugevamaks.
Aga kui külvame nagu Joy ütles Youtube'i videosid
oma lihaliku loomuse jaoks,
siis meie vaim ei tugevne, aga lihalikul loomusel läheb hästi.
See on lihav nagu piimapõrsas, aga tahab samas muudkui juurde.
See siga lausa ruigab, et antagu aga juurde.
See tahab iga päev veidikenegi.
Internetist on saanud üks uus väljakutse,
sest seal saab lihalikku loomust rahuldada nii palju, kui kulub.
See on uus väljakutse, mille osas tuleb endale piirid seada.
Tuleb piirata interneti kasutust.
Muidugi leidub sealt ka väga palju häid asju.
Kas võin tuua ühe näite? - Too muidugi.
Näiteks ma tahaksin näha oma elus ja koguduse teenimistöös
rohkem tervenemisi.
See on ju üks viljadest,
et Issand meie kaudu tegutseb ja tervendab.
See ei toimi nii, et korraga ühel päeval
on mul meeletu võidmine ja eriline usk.
Issand näitas mulle hiljuti, et ma ei ole selle jaoks külvanud.
Hakkasin lugema Jumala Sõna ja kuulama jutlusi tervenemise kohta,
mis julgustasid ja tõstsid mu usku.
Mida rohkem ma lugesin, uurisin ja õppisin,
seda tugevamaks mu usk sai.
Kuid sellega see ei piirdunud.
Ma hakkasin ka külvama -
hakkasin palvetama inimeste eest julgemini ja aina rohkem.
Siis hakkasin ka nägema rohkem tervenemisi.
Kõik algas aga sellest,
et hakkasin külvama seemet Jumala Sõna tervenemise kohta
oma südamesse ja vaimu.
Selle kaudu tekkis ka Jumala Sõnale vastav vili.
See oli asi, mis juhtus ka minu elus, kui me lapsed olid veel väikesed.
Kui lapsed olid väga väikesed,
ei teadnud me midagi külvamise kohta.
Eriti päris pereelu alguses,
kui ma polnud isegi kuulnud, et Jeesus tervendab ka tänapäeval.
Meie poeg Miro oli pidevalt haige.
Järjepanu kõrvapõletikud ja külmetushaigused
ning allergiaid igasuguseid.
Ja kui ema veel imetab, on ka kõikvõimalikke katsumusi.
Lapse sünniga kaasneb juba palju raskusi,
aga siis veel see pidev võitlus haigustega.
Siis me kuulsime, et Jeesus tervendab ka tänapäeval.
Minu jaoks oli see väga tähtis asi
ja ma haarasin sellest kinni nagu uppuja haarab päästerõngast.
"Kui see on tõde, siis ma kavatsen selle ära õppida.
Jeesus, kui Sa tervendad, siis ma vajan Sind oma koju
ja oma laste ellu nüüd ja kohe!"
Kõikide kõrvapõletike keskele.
Ma mäletan seda.
Siis mulle soovitati osta raamat: T.L. Osborn "Haiged tervenevad".
Oled seda päris palju lugenud. - See on juba teine raamat.
Esimene on veel rohkem lagunenud.
See on raamat, mida loen Piibli kõrval kõige enam.
See on mul pidevalt kaasas - voodi kõrval, matkale minnes.
Alati, kui on väljakutseid, võtan selle tööle kaasa
ja see on mul igal pool kaasas.
Siia on kokku kogutud kõik kirjakohad Piibli algusest kuni lõpuni välja,
mis on kirjutatud tervenemise kohta.
See sisaldab Jumala Sõna ja on nagu seemnepakk.
Täis seemneid tervenemise ja terveks saamise kohta.
Kui lapsed olid väikesed, siis ma tegin järgmist.
Kui palavik hakkas tõusma või kõht hakkas lahti minema,
siis ma istusin lapse voodi kõrvale ja hakkasin neid kirjakohti lugema.
Kohe esimesel lehel on Vana Testamendi kirjakoht:
"Ja ma hoian tõve sinust eemal." (2. Moosese 23:25b)
"Ja ma teen täielikuks sinu päevade arvu." (2Ms 23:26).
"Mina olen Issand, su ravija." (2. Moosese 15:26)
Ma muudkui ammutasin neid kirjakohti,
lugesin, vaatasin ja ammutasin.
Mõtlesin oma haigestunud lapse peale
ja otsekui külvasin neid sõnu oma südamesse.
Ma isegi ei palvetanud, vaid külvasin neid sõnu täie jõuga.
Nii kõvasti, kui suutsin.
Enamasti läks umbes tund aega, kuni mu sisemuses toimus midagi
ja ma märkasin, et see hakkab kohale jõudma.
"Ma usun sellesse! See tõesti on tõde.
Muidugi Jeesus elab! Jah, Ta on mu elus.
Jah, Ta on ka tänapäeval veel tervendaja."
Toimus mingi imeline avanemine ja Püha Vaimu jõgi hakkas voolama.
Enamasti sai laps siis ka terveks.
Ikka ja jälle samal kombel. Ilma palve ja õliga võidmiseta,
ilma eriliste tehnikateta - ainult see lihtne külvamine
ja siis sain ka saaki lõigata.
Aga külvama pidin täie jõuga.
Ja julgustav on see, et tänu sinu pidevale külvamisele
kannab see vilja veel praegugi, kui lapsed on juba suured.
Nad teevad nüüd samamoodi.
Nemad teevad samamoodi,
aga enne seda saadet sa palvetasid grimmeerija pärast
ja ta jalg tervenes.
Tõsi. Tänu Jeesusele!
See juhtus just täna.
Nii et pole vaja rääkida ainult sellest, mis juhtus kunagi ammu.
Tänu Jeesusele!
See on väga vabastav ja julgustab meid,
kui mõistame, et Jumala Sõna on seeme,
mida võime ise külvata.
Kui vajame rahu seemneid,
võime lugeda kirjakohti, mis räägivad rahust.
Olgu see tervenemine või mistahes muu valdkond,
milles sa vajad rohkem vilja,
siis sa võid haarata Jumala Sõnast
ja hakata seda külvama oma südamesse
nii et see kannab su elus Sõna ehk seemne liigile vastavat vilja.
Me oleme seda näinud
ja sellepärast ongi Jumala Sõna meie jaoks nagu seemnepakike.
See on tohutult kallihinnaline seemnepakikesest raamat,
mis on täis seemneid ehk võimast Jumala Sõna,
mis kannavad Sõnale vastavat vilja me elus.
See on julgustav.
Mõni lihtsalt ootab, et elu kannaks head vilja.
Mõni ainult palvetab, et elu kannaks paremat vilja.
"Oleks ma ometi kannatlikum!" või midagi selle sarnast.
Ometi võime me teadlikult
hakata külvama Jumala Sõna oma ellu
ja näha, et see kannab vilja selle sõnumile vastavalt.
See on nii lihtne ja see toimib igas valdkonnas.
Markuse 4:30 on kirjas Jeesuse sõnad:
Millega võiksime võrrelda Jumala riiki
või millise tähendamissõnaga teda kujutaksime?"
See on nagu sinepiivake.
Jeesus ütleb, et Jumala riik ja kõik Jumala riigi asjad
on nagu sinepiivake,
"mis on, kui see külvatakse maha..."
Sellest pole mulle kasu, kui see on lihtsalt mu käes.
Ma pean selle maha külvama.
"...mis on, kui see külvatakse maha, väiksem kõigist seemneist maa peal.
Ent kui see on külvatud, siis see sirgub
ja kasvab suuremaks kõigist taimedest aias
ja ajab suured oksad,
nii et taeva linnud võivad teha pesa selle varjus.”
Täna tahame tõesti julgustada igaühte,
kes vajab rohkem vilja oma ellu.
Olgu see valdkond, milline tahes - ära istu tegevusetult.
Võta oma Piibel välja
või leia mõni Piibli otsinguprogramm,
mida on internetis ka täiesti tasuta saadaval
ja hakka Piiblit uurima.
Otsi Piibli imelisi tõotusi ja külva neid seemneid oma ellu.
Sa saad näha muutust,
sest mida külvame oma ellu, selle vilja saame ka lõigata.
Kui külvame ja külvame, saame alati ka lõigata.
Ole julge
ja hakka külvama Jumala riiki oma ellu
ning sa saad näha Jumala riigi kasvamist oma elus.
Aamen.
Palvetame koos sinuga
Tänu Taevaisa, et Sinu riik on seespidi meie sees.
Aitäh, Sinu Sõna eest!
Kui külvame Su Sõna oma vaimu ja südamesse,
siis saame näha Teavariiki kasvamas.
Aitäh Isa, et võime teadlikult otsustada,
mida külvame oma südamesse ja mis vilja me elu kannab.
Aitäh Isa, et Sa oled andnud meile oma Sõna.
Me võime külvata seda oma südamesse juba täna.
Me täname Sind.
Aitäh, et võime julgelt toetuda Su Sõnale.
Võime julgelt võtta vastu sõnu, mida oled meile öelnud
ja mida Sa räägid meile Piiblis ning ehitada oma elu selle peale.
Issand, me võime sukelduda Su Sõnasse
ja katta ennast ning oma elu Su Sõnaga.
Issand, me võime pugeda peitu Su Sõnasse.
Me võime süüa Su Sõna, me võime täituda Su Sõnaga.
Issand, me võime uuendada oma meeli Su Sõnaga.
Issand, Su Sõna võib olla me jalale lambiks
ja valguseks meie teerajal.
Issand, me tohime armastada Su Sõna.
Su Sõna on meile lohutuseks, see on meie vägevus.
Su Sõna on kirkus meie teel.
Me täname Sind selle eest, et meil on Su Sõna,
mille peale me võime toetuda ja mille peale võime ehitada oma elu.
Issand, anna meile uut indu hakata jälle uurima Jumal Sõna
ja hakata jälle seiklema Sinu Sõnas
ning võtta Su sõnad oma ellu.
Issand, tahan paluda kõigi eest,
kes seda saadet vaatavad:
ava me südame silmad nägema Su Sõna imesid.
Ava me meeled tunnetama, mida Su Sõna sisaldab,
et iga Su Sõna on nagu maailm, millesse saame sukelduda.
Issand, anna meile ka keskendumisvõime
ja aita meil võtta aega Sinu Sõna uurimise jaoks.
Jeesuse nimel.
Aitäh Issand, et alati, kui külvame Su Sõna,
kannab see me südames ka Sõnale vastavat vilja.
Aitäh, et seda, mida külvame, seda me ka lõikame.
Me saame näha, et Sinu Sõna kannab igavest vilja.
Jeesuse nimel, aamen.
Tahame tänada siinkohal kõiki vaatajaid tagasiside eest.
Aitäh ka selle eest,
et olete toetanud meie kristlikku kooli ja lasteaeda.
Oleme otsinud koolile tuhandet toetajat
ning oleme saanud juba 250 ehk neljandik eesmärgist on täidetud!
Tuhat tänu teile!
Meie kool ei saa riiklikku toetust,
seega kogu taevane toetus läheb otse koolitöö heaks.
See ehitab laste jaoks paremat tulevikku.
Kui soovid meie töö kohta rohkem teada,
võid külastada ekraanil nähtavat kodulehekülge.
Sealt saab lisainfot.
Meie lasteaias ja koolis on veel mõned vabad õppekohad.
Tule tutvuma ja võta ühendust!
Kodulehe kaudu saab tellida ka neid raamatuid,
mis aitavad leida lähedase suhte Jumalaga.
Lähedase suhte, mis kannab läbi kogu elu.
Nende raamatute abil on mitmed leidnud lähedase suhte Jumalaga
ja mitmed on innustunud, sest on saanud kasvada usus.
Kui soovid teada, kuidas Jumal sind näeb,
siis raamat "Uus loodu" räägib sulle, kui armas sa Jumalale päriselt oled.
Ta ei näe sind enam patusena, kui oled Jeesuse vastu võtnud.
Sa ei pea enam tundma häbi,
vaid võid olla rõõmus ja vaba Jumala laps.
Õnnistust teile igaühele
ja pidage tõesti meeles,
et kõikide palvesoovide pärast, mida saame, me ka palvetame.
Me teeme seda usus teie eest. Aamen.
Kas ka sinul on isu levitada evangeeliumi?
Meil kõigil ei ole kutsumust minna mööda maailma kuulutama,
aga TV7 jõuab kõikjale maailmas.
Kui toetad TV7't, toetad just seda,
et evangeelium jõuaks kõikjale maailma.
Tule osalema!
Helistades 900 1777 annetad Eesti TV7 heaks 7 eurot.
Võid kasutada ka pangarekvisiite, mida näed peatselt ekraanil.
Tule ja levitame koos evangeeliumi!
Aamen.
Annetustelefon: 900 1777 (hind 7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin